קוסמאטי (אומנות)

סנטה מריה מג'ורה, רומא; הונחה במאה ה-12]]
רצפת קוסמאטי בקדמת המזבח הראשי של [[כנסיית וסטמינסטר, לונדון; בתווך – "עיגול ההכתרה"; יצירת הרצפה נעשתה בידי אומני משפחת קוסמאטי והושלמה ב-1268]]
 קוסמאטי וגם קוסמאטסק (Cosmati, Cosmatesque) הוא סוג של אומנות פסיפס שנוצרה ונפוצה במרכז איטליה ובדרומהּ במאות ה-12 וה-13. אומנות קוסמאטי מאופיינת בשיבוץ פיסות אבן וזכוכית ססגוניות בצורות ובגדלים שונים לכלל דגמים גאומטריים מורכבים. היא שימשה, בעיקר בכנסיות, לחיפוי משטחים אדריכליים – לריצוף רצפות, לחיפוי קירות ולעיטור עמודים, מזבחות, דוכני דרשה וכֵסֵי בישופים.

כינויהּ של אומנות זו הוא אֶפּוֹנִים של משפחת קוסמאטי שאנשיה פיתחו אותה ועסקו בה במאות ה-12 וה-13. המונח "קוֹסמאטֶסק" נטבע במאה ה-19 ומתייחס לסגנון הריצוף גם בעבודות שנוצרו בהשראתו במאות הבאות.

השיטה והסגנון של אומנות קוסמאטי דומים לאלה של האופוס סקטילה מהעת העתיקה, והדגמים עוצבו בהשפעת אומנות הריצוף הרומית והביזנטית. פיסות הריצוף למיניהן – פורפיר אדום וירוק (סרפנטין), שיש צהוב וגרניט אפור – היו במקורן ספוליה של חורבות רומא. בצד חלקי האבן והשיש שובצו בריצופים מקטעים של זכוכית צבעונית. הרקע לשיבוצים נעשה בדרך כלל משיש בהיר.

עבודות קוסמאטי מקוריות ספורות נמצאו מחוץ לאיטליה. הנודעת בהן היא הרצפה הרבועה בקדמת המזבח הראשי בלב כנסיית וסטמינסטר בלונדון, שבמרכזה "עיגול ההכתרה" של מלכי אנגליה לדורותיהם. עבודת קוסמאטי נוספת מן המאה ה-13 נמצאה בכנסיית הקבר בירושלים. במהלך עבודות השיפוצים הנערכות במקום בעשור האחרון נתגלה לוח ריצוף בעיצוב קוסמאטי מובהק, שעיטר את המזבח במבנה הצלבני במשך מאות שנים עד השרפה הגדולה של 1808, אז ניזוק, סולק ממקומו והוסתר.

בעקבות "גלות אביניון" של האפיפיורים במאה ה-14 פחתו מיזמי הריצוף הקוסמאטי באיטליה והתחדשו בתקופת הרנסאנס בסגנון דגמי קוסמאטי המופתיים.

== גלריה ==
<gallery widths="150px" heights="150px">
קובץ:Roma-sanpaolo6.jpg|עיטורים בסגנון קוסמאטי בארכיטרב, בעמודים ובקשתות בקלויסטר של בזיליקת פאולוס הקדוש מחוץ לחומות, רומא
קובץ:HOLBEIN-Hans-the-Younger-The-Ambassadors.jpg|ממוזער|השגרירים בציורו של הולביין מ-1533 עומדים על רצפה עשויה בסגנון קוסמאטי
קובץ:Raffael Stanza della Segnatura.jpg|רצפה בסגנון קוסמאטי למרגלות "אסכולת אתונה" של רפאל במוזיאוני הוותיקן, המאה ה-16
קובץ:Reggio calabria, chiesa degli ottimati, interno, resti dei mosaici cosmateschi 03.jpg|רצפת קוסמאטי בכנסיית סנטה מריה אנונציאטה , רג'ו די קלבריה; הכתובת מציינת את רוג'רו השני, מלך סיציליה (1858 היא שנת השחזור)
קובץ:Cosmatesque floor, Louis chapel - Cathedral of Monreale - Italy 2015.JPG|רצפת קפלת לואי בקתדרלת מונריאלה, סיציליה; דגם התשליבים הגאומטריים מיוחס להשפעת אמנות האסלאם
קובץ:Cosmatesque screen.jpg|שרידי מחיצה מראשית המאה ה-14 בבזיליקת יוחנן הקדוש בלטראנו, רומא
קובץ:Santa Maria in Aracoeli, Querschiff, Ambo links.JPG|עמודים מעוטרים בסגנון קוסמאטי בדוכן הדרשה בכנסיית סנטה מריה אין ארצ'לי, רומא
קובץ:Sancta sanctorum, iscrizione.jpg|כתובת מ-1278 בפתח "קפלת קודש הקודשים" בארמון הלטראנו: "רב-אומן קוסמאטוס עשה עבודה זו"
קובץ:Triangolo Cosma-sierpinskiano.jpg|פרט מרצפת קוסמאטי בכנסיית סנטה מריה אין טרסטוורה בדגם "משולש שרפינסקי", המאה ה-13, רומא
</gallery>

==ראו גם==
*פסיפס
*אופוס סקטילה

==לקריאה נוספת==
<div style="direction: ltr;">
* Paloma Pajares-Ayuela, Cosmatesque Ornament, W.W. Norton, 2002
* Jane Fawcett, Historic floors: their history and conservation, Butterworth-Heinemann, 1998
</div>

==קישורים חיצוניים==

* [https://www.britannica.com/art/Cosmati-work אומנות קוסמאטי] באתר אנציקלופדיה בריטניקה
* [https://www.westminster-abbey.org/about-the-abbey/history/cosmati-pavement על רצפת קוסמאטי בכנסיית וסטמינסטר]
* [https://www.newadvent.org/cathen/04405b.htm על אומנות קוסמאטי] באנציקלופדיה הקתולית
<div style="direction: ltr;">
* Jasmine Liu, "[https://hyperallergic.com/726448/ancient-altar-of-holy-sepulchre-church-found-graffitied-over-for-years/ Ancient Altar of Holy Sepulchre Church Found]", Hyperallergic, 21.4.2022
* Shawn Tribe, "[https://www.liturgicalartsjournal.com/2022/06/an-introduction-to-cosmati-and.html An Introduction to the Cosmati and Cosmatesque Ornament] ", Liturgical Art Journal, 27.7.2022
</div>

==הערות שוליים ==

קטגוריה:פסיפסים
קטגוריה:אמנות ימי הביניים
קטגוריה:טכניקות אמנותיות
קטגוריה:סגנונות באדריכלות
קטגוריה:אדריכלות כנסייתית
קטגוריה:עיצוב